**POHJOIS-LAPIN KOIRAKERHO RY**

Toimintakertomus 2022

Pohjois-Lapin Koirakerho Ry järjesti kaudella 2022 toimintaa agilityn, tokon, rallytokon, pentukurssin, seuruuklinikan, suojelutreenien, arkitottelevaisuuden sekä näyttelyiden saralla. Toimintaan kuului niin koulutuksia, kursseja, yhteistreenejä kuin epävirallisia kisojakin. Järjestimme Match Show:n yhteistyössä K-Supermarket Ivalon kanssa. Lisäksi järjestimme kerhon avoimien ovien päivän (40 kävijää), Yöttömän Yön Agilitykilpailut sekä jäseniltoja. Perustimme myös eri lajien ja toimintojen toimikuntia. Yhteistyötä on tehty myös Rajavartioston ja Kemin Koirakerhon kanssa.

Jäsenmäärämme oli vuoden lopussa 87 jäsentä. 3.3.2022 järjestettiin vuosikokous ja hallitus kokoontui vuoden aikana 6 kertaa sekä piti yhteyttä sähköpostin ja WhatsApp:in kautta.

Vävyniemen koulutuskenttää on käytetty ahkerasti ja kävijäkirjan mukaan käyntikertoja on tullut 750 kpl. Kerhon vuokraama sisähalli osoitteessa Yhdystie 8, 99800 Ivalo (Kirsuhalli) on käytetty myös koulutuksiin ja treeneihin ympäri vuoden, kävijäkirjan mukaan käyntikertoja on tullut 620 kpl. Koulutuskenttää kunnostettiin 1600 euron edestä ja hankittiin polttopuita.

Toimintaamme ovat olleet tukemassa paikalliset yritykset; Rakennusliike Holmberg ja Extra Piste Ivalo, K-Supermarket Ivalo ja K-Market Ivalo. Yhteistyötä tehty myös muiden seurojen kanssa, Santa's Hotel Tunturin, Inarin kunnan ja muiden inarilaisten yritysten kanssa.

Kerhon toiminnasta, tapahtumista sekä koulutuksista ilmoitettiin kerhon nettisivuilla <www.pohjoislapinkoirakerho.com>, paikallislehti Inarilaisessa, kerhon Facebook-sivuilla sekä paikallisten kauppojen ilmoitustauluilla.

**AGILITY**

Agility on ollut kerhossa erittäin vahvana harrastusmuotona. Harjoituksia järjestettiin ympäri vuoden sisähallilla (Kirsuhalli) ja sään salliessa ulkokentällä. Kerho järjesti myös ulkokentällä kahdet omat epäviralliset agilitykilpailut. Anne Olli järjesti lisäksi agilityn alkeet-kurssin. Kerhon jäsenistä 10 kpl oli lunastanut itselleen Suomen Agilityliiton lisenssin.

Ulkopuolisina agilitykouluttajina ovat toimineet Eija Berglund, Jani Kantola ja Laura Vaaraniemi. Koulutusryhmät ovat olleet täynnä. Agilityn sääntömuutosten vuoksi olemme hankkineet kerholle uusia agilityesteitä.

Järjestettiin Yöttömän Yön Agilitykilpailut 10.-12.6.2022. Startteja oli vajaa 500 kpl.

**TOTTELEVAISUUS JA RALLYTOKO**

Eija Berglund ja Laura Vaaraniemi kävivät pitämässä rallytoko-koulutusta jäsenille. Sisähallilla sekä ulkokentällä on kerran viikossa varattuna rallytokolle aika, jolloin jäseniä on käynyt treenaamassa omatoimisesti. Lisäksi jäsenten yhteiset tokotreenit ovat pyörineet maanantaisin. Jenna Ahomaa piti jäsenille päivän mittaisen seuruuklinikan.

**PALVELUSKOIRATOIMINTA**

Palveluskoiratoimintaa ei järjestetty ohjattuna/kursseina, mutta jäsenet treenasivat omatoimisesti ja kävivät kokeissa.

**NÄYTTELYT**

Jäsenet ovat järjestäneet yhteisiä näyttelyharjoituksia ja käyneet näyttelyissä.

**MUUTA TOIMINTAA**

-Pentukurssi järjestettiin kevään aikana kaksi kertaa, osallistujia yhteensä 11 kpl. Pentukursseille hankittiin Salme Mujusen pentuaapisia.

- Kerhon kentällä pidettiin talkoot, tehtiin kentän laajennusosa ja aidattiin se. Pidettiin myös avoimien ovien päivä kesällä ja syksyllä sisähallin talkoot.

-Anottiin Agilityn Lapin Piirimestaruuskisat vuodelle 2023

-Järjestettiin Match Show yhteistyössä K-Supermarket Ivalon kanssa

- Palkitaan vuoden Agility-, Käyttö-, Näyttely-, Rallytoko ja Metsästyskoirat sekä vuoden tulokas (Milo/Linda Keinänen) ja vuoden nuori (Silja Oinas).

-Koirakoti Koijarin Jari Keinänen kävi kouluttamassa kahtena päivänä ja Erika Zopf piti arkitottelevaisuuskurssin

-+50 v jäsenten yhteiset agilitytreenit alkoivat syksyllä

-Keväällä jäseniä osallistui seniori- ja para-agilitykoulutukseen, kouluttajana oli agilitytuomari Rauno Virta

-Jäsenet harjoittivat varojenkeruuta myymällä Kakkutukun tuotteita

**VUODEN INARILAISET KOIRAT 2022**

VUODEN NÄYTTELYKOIRAT:

1. Australian paimenkoira, (Nieve Blanca Blue Sky of Love), omistaja Kirsi Särkelä
2. Australian paimenkoira, (Nieve Blanca Blue Crystal Glow), omistaja Kirsi Särkelä
3. Venäläiseurooppalainen Laika, (Pihkatapin Inkeri), omistaja Inger-Elle Suoninen
4. Kleinspitz Mörkö, (Cadinan Sisu), omistaja Jenna Jämsen ja Petri Laukkanen
5. Australian paimenkoira, (Soradel Billion Dollar Baby), omistaja Kirsi Särkelä
6. Basenji Pai, (Wakanda Legend Congo Cookie Bulldobas), omistaja Tiina Taavitsainen
7. Lyhytkarvainen saksanseisoja, (Riistapellon Atom), Anne Olli
8. Shetlanninlammaskoira Muru, (Taikatuokion Onnenmuru), omistaja Pirkko Meskanen

VUODEN KÄYTTÖKOIRA:

1. Bordercollie Hups, (Polarsmile Hupsis), omistaja Jenna Ahomaa

VUODEN METSÄSTYSKOIRA:

1. Karkeakarvainen saksanseisoja, (Vintiläntuuli As Jiehtanas), omistaja Tatu Valkonen
2. Karkeakarvainen saksanseisoja, (Vintiläntuuli AQ Martti), omistaja Marjo Komulainen
3. Karkeakarvainen saksanseisoja, (Viipyketun Lapinleuku), omistaja Heli Kuusela
4. Lyhtykarvainen saksanseisoja, (Riistapellon Atom), Anne Olli

VUODEN AGILITYKOIRA:

1. Bordercollie Halti, (Sargent), omistajat Melina Härkönen ja Ari-Jukka Härkonen

2. Schapendoes, (Nallehaukun Fifi), omistaja Ulla Gauriloff

3. Bordercollie Maisa, (No Doubt Wonder Woman), omistaja Pirkko Meskanen

4. Shetlanninlammaskoira Poju, (Ahovirran Don Damon), omistaja Lotta Korkiala

5. Italianvinttikoira Pulla, (Berylline Cinnamon Buns), omistaja Vappu Brännare ja Aaro Juhana Fofonoff

6. Keskikokoinen villakoira Leara, (Villanellen Shine My Bonbon), omistaja Anne Olli

VUODEN RALLYTOKOKOIRA:

1. Bordercollie Halti, (Sargent), omistaja Melina Härkönen ja Ari-Jukka Härkonen
2. Bordercollie Hymy, (Strong Sound Fast and Furious), omistaja Jenna Ahomaa
3. Bordercollie Hups, (Polarsmile Hupsis), omistaja Jenna Ahomaa
4. Shetlanninlammaskoira Biegga, (Keskelt Korpee Aito Aikamies), omistaja Melina Härkönen ja Ari-Jukka Härkönen
5. Bordercollie Mette, (MC Sanikan Deppes Sorrel), omistaja Pirkko Meskanen
6. Shetlanninlammaskoira Muru, (Taikatuokion Onnenmuru), omistaja Pirkko Meskanen

VUODEN TOKOKOIRA:

1. Bordercollie Halti, (Sargent), omistaja Melina Härkönen ja Ari-Jukka Härkonen